pythainlp/thai-wiki-dataset-v4 huggingface dataset:
ศิริโรจน์ ศิริเจริญ

ศิริโรจน์ ศิริเจริญ หรือเป็นที่รู้จักในชื่อ อาร์ม โต้รุ่ง นักร้องชายชาวไทย ภายใต้ต้นสังกัดอาร์เอส โปรโมชั่น โดยออกอัลบั้มเดี่ยวหลายชุดด้วยกัน เพลงที่สร้างชื่อเสียงได้แก่ โต้รุ่ง, ปื๊ด, นายรู้มั้ย, ลงขัน, ให้เธอเกลียดฉัน, โป๊ง โป๊ง ชึ่ง เป็นต้น ภายหลังหมดสัญญากับทางต้นสังกัด ได้เปิดค่ายเพลงเป็นของตนเอง
ประวัติ.
ศิริโรจน์ ศิริเจริญ (ชื่อเล่น: อาร์มี่) เกิดเมื่อวันที่ 7 กุมภาพันธ์ พ.ศ. 2519 ที่จังหวัดกำแพงเพชร เป็นนักร้องชาวไทย ที่ทีชื่อเสียงคนหนึ่งในช่วงปี พ.ศ. 2542-พ.ศ. 2546 โดยมีผลงานทั้งหมด 6 อัลบั้มด้วยกันกับทางค่ายอาร์เอส ไม่รวมอัลบั้มพิเศษ
พ.ศ. 2542 อาร์ม แจ้งเกิดในฐานะนักร้องชายกับทางสังกัดอาร์เอส โปรโมชั่น โดยออกอัลบั้มเดี่ยวชุดแรก ชื่อว่า อาร์ม โดยมีเพลงสร้างชื่อเสียงให้กับตัวเองก็คือเพลง "ปื๊ด" ต่อมามีเพลงโปรโมทอีก เช่นเพลง นายรู้มั้ย และเพลง ไม่คิดสั้น ออกวางจำหน่าย 26 มกราคม พ.ศ. 2542
พ.ศ. 2543 อาร์ม มีผลงานเพลงชุดที่สอง ในชื่อ อาร์ม โต้รุ่ง เปิดตัวด้วยเพลงจังหวะโจ๊ะ ๆ นั่นก็คือเพลง "โต้รุ่ง" ซึ่งเพลงนี้ได้รับการตอบรับอย่างดีมาก ๆ ต่อมากับเพลง รักเธอแล้วแย่ รักแม่ดีกว่า, ขอเปลี่ยนใจ และเพลง ซะเมื่อไหร่ ออกวางจำหน่าย 6 ตุลาคม พ.ศ. 2543
พ.ศ. 2544 อัลับ้มชุดต่อมาของอาร์ม อัลบั้มชุดที่สาม "อาร์ม สมัชชาคนซน" อัลบั้มชุดนี้ยังคงแนวเพลงเดิม และเปิดตัวด้วยเพลงเร็ว "ลงขัน (โอเย)" ออกวางจำหน่าย 20 พฤศจิกายน พ.ศ. 2544 นอกจากนี้ ในปีเดียวกับยังได้ออกอัลบั้มพิเศษ "อาร์ม ออกรส" โดยการนำเพลงจากสามอัลบั้มแรก มาบรรจุอยุ่ในอัลบั้มเดียว และยังมีเพลงใหม่ 2 เพลง ได้แก่ ขอให้เป็นเธอ และเพลง รักชุลมุน ซึ่งทั้งสองเพลง เป็นเพลงประกอบละครรักเกิดในตลาดสด ที่อาร์มได้ขับร้องไว้
พ.ศ. 2545 อัลบั้ม สหประชาชื่น อัลบั้มชุดที่สี่ของอาร์ม เปิดตัวด้วยเพลงช้า "ให้เธอเกลียดฉัน" ออกวางจำหน่าย 1 พฤศจิกายน พ.ศ. 2545 และในปีถักมาอัลบั้ม ไทยมุง อัลบั้มชุดที่ห้า และพ.ศ. 2547 อัลบั้ม สภาโจ๊ะ 3 ช่า NON-STOP อัลบั้มชุดสุดท้ายภายใต้สังกัดอาร์เอส
ภายหลังหมดสัญญากับทางต้นสังกัด ได้เปิดค่ายเพลงเป็นของตนเอง โดยออกอัลบั้มเดี่ยว เมื่อช่วงพี่ 2549-2556
การศึกษา จบการศึกษาระดับปริญญาตรี มหาวิทยาลัยราชภัฏบ้านสมเด็จเจ้าพระยา ปริญญาโท นิเทศศาสตร์มหาบัณฑิต สาขานิเทศศาสตร์สารสนเทศ มหาวิทยาลัยธุรกิจบัณฑิตย์
บาโธรี (วงดนตรี)

บาโธรี  เป็นวงแบล็กเมทัลและไวกิงเมทัลจากเมืองวอลลิงบี (Vällingby) ประเทศสวีเดน ก่อตั้งขึ้นในปี 1983 ชื่อของวงได้นำมาจากชื่อของ อลิซาเบธ บาโธรี สตรีชั้นสูงชาวฮังการีผู้ฉาวโฉดแห่งยุคกลาง วงประกอบด้วยสมาชิกหลายคน แต่หลักที่สุดคือ "ควอร์ทัน" ซึ่งทำหน้าที่ทั้งร้องนำและแต่งเพลงหลัก บาโธรีได้ออกอัลบั้มสตูดิโอ 12 อัลบั้ม และอัลบั้มรวมเพลง 5 อัลบั้ม
ใน 4 อัลบั้มแรกของบาโธรี ได้รับการยกย่องจากนักวิจารณ์ว่าเป็น "พิมพ์เขียวแห่งแบล็กเมทัลสายสแกนดิเนเวีย" เนื่องจากเป็นหนึ่งในวงแบล็กเมทัลสายสแกนดิเนเวียแรกๆ แต่ถึงอย่างไรก็ตามวงได้เปลี่ยนแนวเพลงในอัลบั้มที่ 5 "ฮัมเมอร์ฮาร์ท" (Hammerheart) (1990) ซึ่งก็ได้รับการยกย่องให้เป็น "ไวกิงเมทัลอัลบั้มแรก" อีกด้วย โดยได้เปลี่ยนแนวที่หลีกห่างจากลัทธิซาตาน แต่ยังคงต่อต้านศาสนาคริสต์อยู่ มีการลดเสียงแหบแห้งตามแบบฉบับเดิมของแบล็กเมทัลออกไป แล้วนำเสนอเสียงที่ปกติขึ้นร่วมถึงท่อนการโห่ร้องที่แทรกเข้ามา ลดจังหวะริฟฟ์กีตาร์ให้น้อยลง ใช้คีย์บอร์ดประกอบเสียงเอฟเฟกต์ แต่เน้นเสียงจังหวะเข้มขรึมและหนักแน่น วงยังคงเล่นเพลงแนวนี้ต่อไประหว่างยุค 90 จนถึงช่วงต้นยุค 2000 ในช่วงท้ายๆบาโธรี ได้กลับมาเล่นแนวแทรชเมทัล ในอัลบั้ม "รีควีม" (Requiem) (1994) และ "ออกตากอน" (Octagon) (1995) วงได้แตกเมื่อควอร์ทันเสียชีวิตจากโรคหัวใจวาย ในปี 2004
หอ หึ หึ

หอ หึ หึ เป็นภาพยนตร์ไทย แนวสยองขวัญ คอมเมดี้ จากค่ายไฟว์สตาร์ โปรดักชั่น ออกฉายครั้งแรกเมื่อวันที่ 30 มกราคม พ.ศ. 2535 จากการกำกับของ บัณฑิต ฤทธิ์ถกล นำแสดงโดย สันติสุข พรหมศิริ , จินตหรา สุขพัฒน์, แอน ทองประสม, เกียรติ กิจเจริญ, อรุณ ภาวิไล, วัชระ ปานเอี่ยม, อัญชลี ไชยศิริ, สุลาลีวัลย์ สุวรรณทัต และ วรุฒ วรธรรม ต่อมาเรื่องนี้ได้สร้างเป็นละครโทรทัศน์ ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2554
เรื่องย่อ.
หอ หึ หึ เป็นเรื่องราวของนักศึกษาวิทยาลัยครูแห่งหนึ่งที่ต้องมาพบกับบรรดาผีๆที่อาศัยอยู่ในวิทยาลัย เนื่องจากวิทยาลัยแห่งนี้เคยเป็นโรงพยาบาลในสมัยสงครามโลกครั้งที่ 2 บรรดาผีๆออกมารบกวนบรรดาอาจารย์และนักศึกษาเนื่องจากถูกนายประสงค์ ภารโรงคนใหม่บังคับควบคุม บรรดานักศึกษาจึงต้องร่วมมือกันหาทางจัดการกับนายประสงค์เพื่อให้วิทยาลัยกลับมาสงบสุขดังเดิม
ครั้งหนึ่งอาคารวิทยาลัยเก่าแห่งนี้ได้เป็นโรงพยาบาลชั่วคราวในช่วงสงครามโลกครั้งที่ 2 และในอดีตที่นี่เต็มไปด้วยผี และพวกมันได้อยู่ภายใต้ความชั่วร้าย มีหน้าที่รับผิดชอบในการดูแลทรัพย์สินมีค่า ความวุ่นวายได้เริ่มขึ้นเมือกลุ่มนักเรียนพยายามที่จะเป็นนักปราบผี
ปาร์กอแล็งปิกลียอแน

ปาร์กอแล็งปิกลียอแน  หรือชื่ออย่างไม่เป็นทางการ กร็องสตาด และ สตาดเดลูเมียร์ เป็นสนามฟุตบอลของออแล็งปิกลียอแน มีความจุ 59,186 ที่นั่ง ตั้งอยู่ในเขตเทศบาลเดซีน-ชาร์ปีเยอ ใกล้กับลียง โดยใช้งานแทนที่สตาดเดอแฌร์ล็องซึ่งเป็นสนามเก่า ตั้งแต่เดือนมกราคม พ.ศ. 2559
สนามนี้มีแผนที่จะใช้งานในการแข่งขันฟุตบอลชิงแชมป์แห่งชาติยุโรป 2016 และฟุตบอลหญิงชิงแชมป์โลก 2019
กบฏไอโอเนีย

กบฏไอโอเนีย  เกิดขึ้นระหว่างปีที่ 499–493 ก่อนคริสตกาล เป็นการกบฏในภูมิภาคไอโอเนียของเอเชียน้อยต่อการปกครองของจักรวรรดิอะคีเมนิด (เปอร์เซีย) จุดเริ่มต้นมาจากการแต่งตั้งทรราชขึ้นปกครองชาวกรีกของชาวเปอร์เซียและการปลุกปั่นจากอริสตาโกรัส ผู้ปกครองไมลีตัส หลังอริสตาโกรัสนำทัพร่วมกับเปอร์เซียบุกเกาะนักซอสแต่ล้มเหลว อริสตาโกรัสซึ่งกลัวว่าตนจะถูกปลดออกจากตำแหน่งผู้ปกครองจึงปลุกปั่นให้ชาวกรีกในไอโอเนียก่อกบฏต่อจักรพรรดิดาไรอัสมหาราชแห่งเปอร์เซีย
ในปีที่ 498 ก่อนคริสตกาล กองทัพกบฏที่ได้กำลังสนับสนุนจากเอเธนส์และอีรีเทรียยึดและเผาเมืองซาร์ดิส ระหว่างยกทัพกลับ ฝ่ายกบฏได้ปะทะกับทัพเปอร์เซียที่ตามมาที่เอฟิซัส โดยฝ่ายกบฏเป็นฝ่ายพ่ายแพ้ ปีต่อมา ฝ่ายเปอร์เซียทำสงครามเพื่อยึดดินแดนคืน แต่การกบฏแผ่ไปในแคเรีย ดอริเซส แม่ทัพชาวเปอร์เซียจึงยกทัพไปที่นั่น ถึงแม้ปฏิบัติการช่วงแรกจะประสบความสำเร็จ แต่ความพ่ายแพ้ในยุทธการที่เพดาซัสและการสูญเสียแม่ทัพดอริเซสของฝ่ายเปอร์เซีย ทำให้สถานการณ์ของทั้งสองฝ่ายอยู่ในสภาวะหยุดนิ่ง
ในปีที่ 494 ก่อนคริสตกาล ทัพบกและทัพเรือเปอร์เซียตัดสินใจบุกไมลีตัส เมืองใจกลางของกลุ่มกบฏและได้รับชัยชนะในยุทธการที่ลาเด การแปรพักตร์ของซามอสทำให้ไมลีตัสถูกยึด ชัยชนะทั้งสองครั้งของเปอร์เซียทำให้การกบฏสิ้นสุดลง เมืองแคเรียยอมแพ้ต่อฝ่ายเปอร์เซีย ปีต่อมา ฝ่ายเปอร์เซียยกทัพไปจัดการเมืองต่าง ๆ ที่ยังแข็งข้อและทำสนธิสัญญาสันติภาพกับไอโอเนีย
การกบฏไอโอเนียถือเป็นความขัดแย้งครั้งแรกระหว่างกรีซและเปอร์เซียและเป็นช่วงแรกของสงครามกรีก-เปอร์เซีย ถึงแม้จะได้เอเชียน้อยกลับมาอยู่ใต้อำนาจ แต่จักรพรรดิดาไรอัสต้องการลงโทษเอเธนส์และอีรีเทรียที่สนับสนุนกลุ่มกบฏ นอกจากนี้พระองค์ยังมองว่านครรัฐกรีกต่าง ๆ ยังคงเป็นภัยต่อจักรวรรดิ ดังนั้นในปีที่ 492 ก่อนคริสตกาล จักรพรรดิดาไรอัสจึงสั่งบุกกรีซอีกครั้งเพื่อหวังจะยึดนครรัฐกรีกทั้งหมด
ชูเดอร์เซเซก

ชูเดอร์เซเซก บอาตร์สูเรน (เกิด 18 มกราคม พ.ศ. 2514) เป็นนักข่าวมองโกเลีย, ผู้เขียน, อำนวยการสร้างภาพยนตร์และมนุษยนิยม
ประวัติ.
ชูเดอร์เซเซกเข้าเรียนที่โรงเรียนประถมศึกษาครั้งที่ 1 และหลังจากนั้นฉบับที่โรงเรียนเทศบาล 5 โรงเรียน Kemal Atatürk สูงกับความสำเร็จในปี พ.ศ. 2532 หลังจากนั้นเธอเรียนสื่อสารมวลชนที่อีร์คุตสมหาวิทยาลัยแห่งรัฐของรัสเซียแล้ว. ในฐานะที่เป็นโพสต์จบการศึกษาที่มหาวิทยาลัยแห่งชาติมองโกเลียในอูลานบาตาร์ซึ่งเธอได้รับปริญญาของเธอในปี พ.ศ. 2538 กับโทวารสารศาสตร์ที่สิ้นสุด
ในปี พ.ศ. 2538 เธอเริ่มอาชีพเป็นนักข่าวในแผนกกฎหมายของหนังสือพิมพ์รัฐบาล "Ардын эрх" (สิทธิของประชาชน) เธอเป็นโฆษกพรรคประชาธิปัตย์ภายใต้รัฐบาลของนายกรัฐมนตรี ในปี พ.ศ. 2540 และปีต่อมาผู้อำนวยการ "Anons" วารสารศาสตร์ศูนย์ พ.ศ. 2542-2543 เธอเป็นกรรมการผู้จัดการของมองโกเลียสมาคมนักข่าวและในปี พ.ศ. 2544 เธอก็กลายเป็นบรรณาธิการของ "Алтан шар сонин" (หนังสือพิมพ์ส้มสีทอง) ในช่วงเวลาของเธอที่ "Алтан шар сонин" เธอเอาคำแนะนำของสามีของเธอชื่อศิลปินชูเดอร์เซเซก
กิจกรรมการกุศล.
นอกเหนือไปจากภาพยนตร์และนักเขียนอาชีพของเธอถูกนำชูเดอร์เซเซกสำหรับความพยายามของพวกเขาดำเนินการด้านมนุษยธรรม ในปี พ.ศ. 2551 พวกเขาได้รับการแต่งตั้งคณะกรรมการจัดงานขององค์การนิรโทษกรรมสากลมองโกเลียไป "สิทธิมนุษยชนกิจกรรมแห่งปี" สำหรับผลงานของพวกเขาเพื่อความเสมอภาคทางเพศและสิทธิมนุษยชน เธอเป็นสมาชิกคณะกรรมการของมองโกเลียสตรีกองทุน "Mones" และเป็นสมาชิกของกลุ่มสตรีองค์การนิรโทษกรรมสากล มันมีส่วนร่วมในความสงบของชาติการเคลื่อนไหวของสตรีที่ยืนขึ้นเพื่อสิทธิของผู้หญิงในมองโกเลียและกฎหมายสิทธิเท่าเทียมกันตามกฎหมาย เธอเป็นผู้สนับสนุนคนสำคัญของมองโกเลียแห่งชาติกับความรุนแรงที่หญิงสาวและหญิงจะช่วยให้ผู้ที่ตกเป็นเหยื่อของความรุนแรง สิทธิสตรีก็มีแก่นกลางของ 180 องศาละครทีวีว่าเธอเอากับ บริษัท ผลิตเธอ Shuuder โปรดักชั่น วันที่ 3 พฤษภาคม พ.ศ. 2551 เธอได้บรรยายเรื่อง "เรเนซองส์ของสตรีในมองโกเลีย" ที่บรรยายชุดที่ได้รับการสนับสนุนจากองค์การนิรโทษกรรมสากลที่มหาวิทยาลัยมองโกเลียรัฐ นอกจากนี้เธอยังได้มีส่วนร่วมกับโครงการ 11Eleven เป็นเอกสารของการส่งเสริมความเข้าใจวัฒนธรรมในโลกยุคโลกาภิวัตน์มากขึ้น
ชีวิตส่วนตัว.
ชูเดอร์เซเซก แต่งงานกันในปี พ.ศ. 2534 บี โบลด์โหยัก (Б. Болдхуяг) ร่วมกันพวกเขามีลูกสาวสามคน
มักซีมีเลียน เชลล์

มักซีมีเลียน เชลล์ (8 ธันวาคม ค.ศ. 1930 – 1 กุมภาพันธ์ ค.ศ. 2014) เป็นนักแสดง นักเขียนบท และผู้อำนวยการสร้างชาวออสเตรีย-สวิส ผู้ชนะเลิศรางวัลออสการ์ สาขานักแสดงนำชายยอดเยี่ยม ในปี ค.ศ. 1961 จากภาพยนตร์อเมริกันเรื่อง "Judgment at Nuremberg" ในวัยเด็กครอบครัวของเขาต้องอพยพจากเวียนนาไปเมืองซือริช ในสวิสเซอร์แลนด์ ในปี ค.ศ. 1938 เนื่องจากออสเตรียถูกยึดอำนาจโดยนาซีเยอรมนี 
ตั้งแต่เด็ก เชลล์ยังได้คลุกคลีกับวงการภาพยนตร์และวรรณกรรมเนื่องจากอาชีพของครอบครัว เขาสามารถพูดได้ทั้งภาษาอังกฤษและภาษาเยอรมันทำให้เขาได้มีโอกาสแสดงภาพยนตร์ในฮอลลีวูดหลายเรื่อง เขายังได้รับการเสนอชื่อเข้าชิงรางวัลออสการ์อีก 2 ครั้ง ในภาพยนตร์เรื่อง "The Man in the Glass Booth" (1975) และในสาขานักแสดงสมทบชายยอดเยี่ยมจากภาพยนตร์เรื่อง "Julia" จากนั้นในปี ค.ศ. 1992 เชลล์รับบทบาทเป็นวลาดีมีร์ เลนินในภาพยนตร์โทรทัศน์เรื่อง "Stalin" ซึ่งทำให้เขาได้รับรางวัลลูกโลกทองคำในสาขานักแสดงสมทบชายยอดเยี่ยมประเภทซีรีส์ละครหรือภาพยนตร์โทรทัศน์
ด้านชีวิตส่วนตัวเชลล์เป็นนักเปียโนและนักดนตรี เล่นให้กับเกลาดีโอ อับบาโดและเลนนาร์ด เบิร์นสไตน์ และกับวงออร์เคสตรา ส่วนมาเรีย เชลล์ น้องสาวมีอาชีพเป็นนักแสดงเช่นกัน
แบมบิโน (วงดนตรี)

แบมบิโน  เป็นวงดนตรีในแนวเกิร์ลกรุปสัญชาติเกาหลีใต้ สมาชิกทั้งหมด 4 คน ในสังกัด เจเอสเอนเตอร์เทนเมนต์
ประวัติ.
แบมบิโน เป็นเกิร์ลกรุปที่มีเอกลักษณ์เฉพาะตัว คือ การเต้นและแต่งกายด้วยชุดที่เซ็กซี่ สร้างชื่อขึ้นมาจากการเป็นวงคัฟเวอร์แดนซ์ ด้วยการขึ้นแสดงตามงานต่าง ๆ ด้วยการใช้ซิงเกิลของศิลปินที่มีชื่อเสียงต่าง ๆ เช่น "Uptown Funk" บรูโน่ มาร์ หรือ "Up & Down" ของอีเอ็กซ์ไอดี โดยสมาชิกทุกคนล้วนแต่เป็นเพื่อนกันมาตั้งแต่ยังเด็ก ยกเว้นอึนซอล และเมื่อเข้ามหาวิทยาลัยก็ได้เรียนต่อในคณะที่สอนการเต้น เมื่อมาพบกับอึนซอน จึงก่อตั้งวงขึ้นมา โดยใช้เวลาประมาณ 1 ปี จึงมีผลงานออกมา สมาชิกแต่ละคนมีประสบการณ์เต้นมาคนละ 15–20 ปี และฝึกซ้อมเต้นกันสัปดาห์ละ 3–4 วัน วันละประมาณ 3–4 ชั่วโมง
แบมบิโน เป็นที่รู้จักขึ้นมาในราวกลางปี ค.ศ. 2015 ซึ่งเป็นปีที่ทางวงได้มีผลงานออกมาอย่างเป็นทางการ เมื่อเกิดเป็นกระแสฮือฮาขึ้นมาในเครือข่ายสังคมออนไลน์ เมื่อมีผู้ถ่ายคลิปวิดีโอการเต้นของอึนซอลในลักษณะของแฟนแคมแล้วนำไปเผยแพร่ทางเว็บไซต์ยูทูบ ซึ่งมียอดผู้เข้าชมเป็นจำนวนมาก จากนั้นจึงแพร่ไปตามเว็บไซต์ต่าง ๆ จนได้รับฉายาว่า "เทพธิดาแฟนแคม" พร้อมกับผลงานซิงเกิลแรกของวง คือ "Oppa Oppa"
ในเดือนกันยายน ค.ศ. 2015 แบมบิโนได้เดินทางมาเปิดการแสดงขึ้นในประเทศไทย ในงานดาวคะนองเฟสติวัล ที่ห้างสรรพสินค้าเซ็นทรัลลาดพร้าว
สหพันธรัฐออสเตรีย

สหพันธรัฐออสเตรีย  เป็นชื่อเรียกยุคหนึ่งในประวัติศาสตร์ออสเตรียระหว่างปี 2477 ถึง 2481 เมื่อประเทศออสเตรียอยู่ภายใต้การควบคุมโดยระบอบเผด็จการของพรรคแนวร่วมปิตุภูมิ ทำให้ประเทศออสเตรียกลายเป็นรัฐฟาสซิสต์ ต่อมาในปี 2481 สหพันธรัฐออสเตรียได้ถูกผนวกเป็นส่วนหนึ่งของนาซีเยอรมนี
นิวกินีของเนเธอร์แลนด์

นิวกินีของเนเธอร์แลนด์  เป็นชื่อเรียกภูมิภาคปาปัวตะวันตกในช่วงที่มีฐานะเป็นดินแดนโพ้นทะเลของราชอาณาจักรเนเธอร์แลนด์ตั้งแต่ พ.ศ. 2492 ถึง พ.ศ. 2505 (ก่อนปี พ.ศ. 2492 ดินแดนนี้เป็นส่วนหนึ่งของหมู่เกาะอินเดียตะวันออกของเนเธอร์แลนด์) หลังจากที่อินเดียตะวันออกได้รับเอกราชเป็นประเทศอินโดนีเซียก็ได้เรียกร้องดินแดนส่วนนี้ด้วย แต่เนเธอร์แลนด์ไม่ยินยอมโดยอ้างว่า ชนพื้นเมืองบนเกาะนิวกินีเป็นคนละกลุ่มชาติพันธุ์กับประชากรบนเกาะอื่น ๆ ของอินโดนีเซีย จึงไม่ควรถูกผนวกเข้ากับรัฐอินโดนีเซียที่ตั้งขึ้นใหม่ ส่วนอินโดนีเซียอ้างว่านิวกินีของเนเธอร์แลนด์อยู่ในขอบเขตดินแดนทางธรรมชาติของตน จึงพยายามใช้มาตรการทางการทูตและการเมืองระหว่างประเทศกดดัน รวมทั้งขู่จะบุกยึดครองโดยได้รับการสนับสนุนจากสหภาพโซเวียต ทำให้เนเธอร์แลนด์ยอมถอนตัวออกไปในที่สุด สหประชาชาติได้เข้ามาบริหารดินแดนนี้ชั่วคราวก่อนจะโอนให้อินโดนีเซียในวันที่ 1 พฤษภาคม พ.ศ. 2506
เจ้าชายชิกเม นัมเกยล วังชุก มกุฎราชกุมารแห่งภูฏาน

สมเด็จเจ้าฟ้าชายชิกเม นัมเกยล วังชุก มกุฎราชกุมารแห่งภูฏาน (ไวลี: "jigs med rnam rgyal dbang phyug"; พระราชสมภพเมื่อวันที่ 5 กุมภาพันธ์ พ.ศ. 2559) เป็นพระราชโอรสพระองค์แรกในสมเด็จพระราชาธิบดีชิกเม เคซาร์ นัมกเยล วังชุกและสมเด็จพระราชินีเจจุน ปัทมา วังชุก พระองค์มีพระอนุชาและพระขนิษฐาทั้งสองพระองค์คือ เจ้าชายชิกเม อุกเยน วังชุกและนอกจากนี้พระองค์ยังทรงดำรงพระอิสริยยศเป็น "มกุฎราชกุมารแห่งภูฏาน" โดยได้ทรงรับพระราชทานพระนามเมื่อวันที่ 16 เมษายน พ.ศ. 2559 (เดิมมีพระนามเพียงแค่คำว่า "Gyalsey" ซึ่งในภาษาซองคา หมายถึง เจ้าชาย) ภายหลังการเสด็จพระราชสมภพของพระองค์ ประชาชนทั่วประเทศร่วมใจกันปลูกต้นไม้จำนวน 108,000 ต้น ทั้งนี้ยังทรงเป็น "รัชทายาทแห่งราชบัลลังก์ภูฏาน" แทนพระปิตุลา (อาชาย) คือ เจ้าชายจิกเยล โอกยัน วังชุก
ประชากรศาสตร์ภูฏาน

บทความนี้ว่าด้วยลักษณะประชากรของประเทศภูฏาน รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น 
รัฐบาลแห่งราชอาณาจักรภูฎานได้จดทะเบียนประชากรของประเทศภูฏาน จำนวนทั้งสิ้น 752,700 คน ในปี 2016 และจากข้อมูลของ เดอะเวิลด์แฟกต์บุ๊ก ในปี 2016 มีประชากรในประเทศภูฏาน มีจำนวนทั้งสิ้น 2,327,849 คน
ลักษณะประชากร.
ข้อมูลปริมาณการของสหประชาชาติ
การเกิด และ เสียชีวิต
สงครามโรมัน–ซิลูซิด

สงครามโรมัน–ซิลูซิด  หรือ สงครามแอนทิโอคอส หรือ สงครามซีเรีย เป็นความขัดแย้งระหว่างจักรวรรดิซิลูซิดกับสาธารณรัฐโรมัน เกิดขึ้นระหว่าง 192–188 ปีก่อนคริสตกาล สงครามครั้งนี้ทำให้โรมันกลายเป็นมหาอำนาจในกรีซและรอบ ๆ ทะเลเมดิเตอร์เรเนียน
จุดเริ่มต้นของสงครามเริ่มจากทั้งสองฝ่ายต้องการเป็นใหญ่ในภูมิภาคอีเจียน โดยใน 203 ปีก่อนคริสตกาล พระเจ้าแอนทิโอคัสมหาราชแห่งซิลูซิดร่วมเป็นพันธมิตรกับพระเจ้าฟิลิปที่ 5 แห่งมาซิดอนเพื่อพิชิตดินแดนของราชอาณาจักรทอเลมี ต่อมาใน 200 ปีก่อนคริสตกาล เพอร์กามอนและโรดส์ที่เคยทำสงครามกับพระเจ้าฟิลิปที่ 5 ขอความช่วยเหลือจากโรมัน โรมันจึงยกทัพไปโจมตีมาซิดอนจนเกิดเป็นสงครามมาซิโดเนียครั้งที่สอง สงครามนี้สิ้นสุดลงเมื่อทัพโรมันและพันธมิตรชนะในยุทธการที่ไซโนสเซฟาลี ทั้งสองฝ่ายลงนามในสนธิสัญญาสันติภาพ โดยพระเจ้าฟิลิปที่ 5 ต้องชดใช้ค่าปฏิกรรมสงครามและเป็นพันธมิตรกับโรมัน
ในขณะเดียวกัน พระเจ้าแอนทิโอคัสรบชนะพระเจ้าทอเลมีที่ 5 ในยุทธการที่แพเนียม ทำให้ซีลี-ซีเรียตกอยู่ใต้อำนาจของซิลูซิด พระเจ้าแอนทิโอคัสส่งทัพเรือไปซิลิเชีย ลิเชียและแคเรียเพื่อช่วยเหลือพระเจ้าฟิลิปที่ 5 และได้รับคำเตือนจากโรดส์ว่าจะโจมตีกองเรือของพระองค์หากแล่นผ่านแหลมเจลิดอเนีย พระเจ้าแอนทิโอคัสเพิกเฉยต่อคำเตือนและสั่งให้กองเรือแล่นต่อไป ส่วนโรดส์ไม่ได้ทำตามคำเตือนเนื่องจากได้รับข่าวความพ่ายแพ้ของพระเจ้าฟิลิปที่ 5 ที่ไซโนสเซฟาลี หลังพระเจ้าแอนทิโอคัสผูกมิตรกับพระเจ้าทอเลมีที่ 5 พระองค์ก็มีแผนจะรุกเข้าไปในยุโรป
ในช่วงเวลานั้น ฮันนิบาล แม่ทัพชาวคาร์เธจที่เคยสู้กับโรมันในสงครามพิวนิกครั้งที่สองได้ลี้ภัยมายังเอฟิซัสเพื่อขอความช่วยเหลือจากพระเจ้าแอนทิโอคัส พระองค์ให้การช่วยเหลือ ด้านโรมันได้โจมตีสปาร์ตาที่ต่อต้านการแผ่อำนาจของโรมันในกรีซ สปาร์ตาเป็นฝ่ายพ่ายแพ้และขอความช่วยเหลือจากสันนิบาตอีโทเลียน ต่อมาพระเจ้าแอนทิโอคัสได้ยกทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เพื่อช่วยเหลือสันนิบาตอีโทเลียน โรมันจึงส่งกองทัพมาที่กรีซ ทั้งสองฝ่ายปะทะกันที่ช่องเขาเทอร์มอพิลี โดยโรมันเป็นฝ่ายชนะ พระเจ้าแอนทิโอคัสจึงถอยทัพออกจากกรีซ ลูเชียส เอเซียติคัส แม่ทัพชาวโรมันยกทัพตามไปและปะทะกับกำลังของฮันนิบาลที่ใกล้แม้น้ำยูรีมีดอน ไมโอเนสซัสและแมกนีเซีย โดยฝ่ายโรมันและพันธมิตรเป็นฝ่ายชนะทั้งหมด โรมันและซิลูซิดลงนามสนธิสัญญาแอพาเมีย โดยพระเจ้าแอนทิโอคัสต้องชดใช้ค่าปฏิกรรมสงครามและต้องสละดินแดนด้านทิศตะวันตกของเทือกเขาทอรัส โรดส์ได้แคเรียและลิเชีย ส่วนเพอร์กามอนได้ลิเชียเหนือและดินแดนที่เคยอยู่ใต้อำนาจของซิลูซิดในเอเชียน้อย
กัลยา เลิศเกษมทรัพย์

กัลยา เลิศเกษมทรัพย์ หรือ เง็ก นักแสดง และนางแบบหญิงชาวไทย เข้าสู่วงการด้วยวัยเพียง 16 ปี จากการเดินเที่ยวห้างที่สยามเซ็นเตอร์ หลังเลิกเรียน จากนั้นมีแมวมองมาติดต่อและขอเบอร์โทรศัพท์เธอไป จากนั้นไม่นานก็ได้ติดต่อให้เธอไปเทสต์โฆษณาหลายครั้ง และได้ถ่ายโฆษณาสกินซิตร้าโลชั่น เป็นงานแรกในวงการบันเทิง
หลังจากนั้นก็ได้มีโอกาสแสดงภาพยนตร์เรื่องแรกของ ไท เอ็นเตอร์เทนเมนต์ เรื่อง ปีหนึ่งเพื่อนกันและวันอัศจรรย์ของผม เมื่อปี พ.ศ. 2536 แสดงคู่กับศักดิ์สิทธิ์ แท่งทอง โดยรับบทเป็นหมอทิพย์ ต่อด้วยภาพยนตร์สร้างชื่อเสียงให้กับเธอคือ คู่แท้ 2 โลก เมื่อปี พ.ศ. 2537 แสดงคู่กับสหรัถ สังคปรีชา รับบทเป็น ลาน
นอกจากนี้ยังมีผลงานถ่ายแบบ และแสดงละครโทรทัศน์จนถึงปัจจุบัน เช่น ซึมน้อยหน่อยกะล่อนมากหน่อย, 7 พระกาฬ, เจ้าสาวผมไม่ใช่ผี, พลับพลึงสีชมพู และ เวียงร้อยดาว เป็นต้น
บรู้คลิน (ภาพยนตร์)

บรู้คลิน  เป็นภาพยนตร์จากไอร์แลนด์-อังกฤษ-แคนาดาในปี ค.ศ. 2015 กำกับโดย จอห์น ครอวลีย์ และเขียนบทโดย นิก ฮอร์นบี ดัดแปลงจากนิยายในชื่อเดียวกันของคอล์ม ทอยบิน นำแสดงโดยเซอร์ชา โรนัน, เอมอรี โคเฮน, ดอมเนลล์ กลีสัน, จิม บรอดเบนต์ และจูลี วอลเตอร์ส ภาพยนตร์เป็นเรื่องราวในปี ค.ศ. 1951 และ ค.ศ. 1952 ของหญิงสาวชาวไอริชที่อพยพจากไอร์แลนด์มายังบรุกลินในสหรัฐอเมริกา การใช้ชีวิตคนเดียวในเมืองใหญ่ทำให้เธอเป็นโรคโฮมซิก จนกระทั่งเธอได้เจอกับหนุ่มอิตาลีในบรุกลินจนก่อตัวเป็นความรัก แต่มีวันหนึ่งเกิดเหตุโศกนาฏกรรมจากทางบ้านทำให้เธอต้องรีบกลับไปในไอร์แลนด์ ซึ่งในขณะนั้นเธอก็ได้เจอกับหนุ่มไอร์แลนด์ที่เริ่มมีความรู้สึกดี ๆ ให้กัน แต่เธอจะต้องเลือกระหว่างสองประเทศและผู้ชายสองคนที่เธอรัก
"บรู้คลิน" ออกฉายรอบปฐมทัศน์ที่เทศกาลภาพยนตร์ซันแดนซ์ 2015 และเข้าฉายครั้งแรกในสหรัฐอเมริกาเมื่อวันที่ 4 พฤศจิกายน ค.ศ. 2015 และในสหราชอาณาจักรเมื่อวันที่ 6 พฤศจิกายน ค.ศ. 2015 ภาพยนตร์เรื่องนี้ยังได้รับการเสนอชื่อเข้าชิงรางวัลออสการ์ ครั้งที่ 88 สาขาภาพยนตร์ยอดเยี่ยม, สาขานักแสดงนำหญิงยอดเยี่ยม และสาขาบทภาพยนตร์ดัดแปลงยอดเยี่ยม
เอเชียนคัพ 2019 รอบคัดเลือก

การแข่งขันเอเชียนคัพ 2019 รอบคัดเลือก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันเอเชียนคัพ 2019 รอบสุดท้ายที่สหรัฐอาหรับเอมิเรตส์ ซึ่งอยู่ภายใต้การดูแลของสมาพันธ์ฟุตบอลเอเชีย โดยได้รับโควตาทั้งหมด 24 ทีม เริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 27 มีนาคม พ.ศ. 2561
เอเชียนคัพ 2019 เป็นเอเชียนคัพครั้งแรกที่ขยายจำนวนทีมในรอบสุดท้าย จาก 16 ทีม เป็น 24 ทีม
นอกจากนี้ ยังเป็นการคัดเลือกตัวแทนโซนเอเชียไปแข่งฟุตบอลโลก 2018 รอบสุดท้ายที่ประเทศรัสเซียอีกด้วย
ทีมที่เข้ารอบสุดท้าย.
<section begin=Qual />
<section end=Qual />
รูปแบบการแข่งขัน.
การแข่งขันรอบคัดเลือกเอเชียนคัพครั้งนี้จะเป็นการหาทีมที่ผ่านเข้าไปแข่งขันฟุตบอลโลก 2018 ไปในตัวด้วย
ปฏิทินการแข่งขัน.
ปฏิทินการแข่งขันสำหรับรอบคัดเลือก เป็นไปดังนี้
รอบแรก.
จับฉลากคู่แข่งขันรอบแรกเมื่อวันที่ 10 กุมภาพันธ์ พ.ศ. 2558 เวลา 15:30 น. ตามเวลาในมาเลเซีย  ที่สำนักงานใหญ่สมาพันธ์ฟุตบอลเอเชียในกัวลาลัมเปอร์
รอบเพลย์ออฟ.
การจับสลากประกบคู่แข่งขันจัดขึ้นในวันที่ 7 เมษายน พ.ศ. 2559 เวลา 15:00 น. (เวลามาเลเซีย) ณ เอเอฟซีเฮาส์ กรุงกัวลาลัมเปอร์ ประเทศมาเลเซีย
รอบที่ 3.
การแข่งขันรอบคัดเลือกรอบที่ 3 จะมีทั้งหมด 24 ทีมเข้าร่วมแข่งขัน โดยรอบนี้จะคัดเลือกทีมทั้งหมด 12 ทีมเข้าสู่เอเชียนคัพ รอบสุดท้าย ซึ่งมี 12 ทีมได้เข้ารอบสุดท้ายก่อนหน้านี้แล้ว คือ สหรัฐอาหรับเอมิเรตส์ (เจ้าภาพ), ซาอุดีอาระเบีย, ออสเตรเลีย, กาตาร์, จีน, อิหร่าน, ญี่ปุ่น, ซีเรีย, ไทย, อิรัก, เกาหลีใต้ และอุซเบกิสถาน 
จากการถอนตัวของฟุตบอลทีมชาติกวม และการถูกตัดสิทธิ์ของฟุตบอลทีมชาติคูเวต โดยทางสหพันธ์ฟุตบอลแห่งเอเชีย (เอเอฟซี) ได้เชิญฟุตบอลทีมชาติเนปาล และฟุตบอลทีมชาติมาเก๊า ซึ่งเป็นทีมชนะเลิศ และรองชนะเลิศรายการเอเอฟซี โซลิดาริตี้ คัพ 2016 เข้ามาแข่งขันแทน
การจับสลากแบ่งสายของการแข่งขันรอบคัดเลือกรอบที่ 3 จะจัดขึ้นเมื่อวันที่ 23 มกราคม พ.ศ. 2560 เวลา 14:00 น.  ณ นครอาบูดาบี ประเทศสหรัฐอาหรับเอมิเรตส์
เอเชียนคัพ 2019 รอบคัดเลือก – รอบเพลย์ออฟ

เอเชียนคัพ 2019 รอบคัดเลือก - รอบเพลย์ออฟ จะจัดแข่งขันระหว่างวันที่ 2 มิถุนายน ถึง 11 ตุลาคม พ.ศ. 2559
รูปแบบการแข่งขัน.
มีทั้งหมด 11 ทีม (ทีมอันดับสี่ทีคะแนนต่ำสุด 4 ทีม ทีมอันดับห้า 7 ทีมจากรอบที่ 2) เข้าแข่งขันในรอบเพลย์ออฟ เดิมจะมีทั้งหมด 12 ทีม แต่เนื่องจากอินโดนีเซียถูกฟีฟ่าตัดสิทธิ์จากการแข่งขัน จึงเหลือ 11 ทีม
รอบเพลย์ออฟมีสองรอบย่อย เป็นการแข่งขันประกบคู่ เหย้า-เยือน เพื่อหา 8 ทีม ผ่านเข้าไปเล่นในรอบคัดเลือกรอบที่ 3:
ทีมชนะรอบย่อยหนึ่ง 5 ทีม และรอบย่อยสอง 3 ทีม จะไปแข่งกับ 16 ทีมที่เหลือในรอบคัดเลือกรอบที่ 3 แบบแบ่งกลุ่ม เพื่อหา 12 ทีมสุดท้ายไปเล่นในเอเชียนคัพ
ทีมวางในการจับสลาก.
การจับสลากประกบคู่แข่งขันจัดขึ้นในวันที่ 7 เมษายน พ.ศ. 2559 เวลา 15:00 น.  ณ เอเอฟซีเฮาส์ ในกรุงกัวลาลัมเปอร์ ประเทศมาเลเซีย
หมายเหตุ ในวงเล็บคือ กลุ่มและอันดับของทีมนั้นในรอบที่ 2
การแข่งขัน.
รอบย่อย 1.
<section begin=Round 1 />
<section end=Round 1 />
กัมพูชา ได้ผ่านเข้าไปเล่นใน รอบคัดเลือกรอบที่ 3 จีนไทเป ต้องไปแข่งใน รอบย่อย 2
เยเมน ได้ผ่านเข้าไปเล่นใน รอบคัดเลือกรอบที่ 3 มัลดีฟส์ ต้องไปแข่งใน รอบย่อย 2
ทาจิกิสถาน ได้ผ่านเข้าไปเล่นใน รอบคัดเลือกรอบที่ 3 บังกลาเทศ ต้องไปแข่งใน รอบย่อย 2
มาเลเซีย ได้ผ่านเข้าไปเล่นใน รอบคัดเลือกรอบที่ 3 ติมอร์-เลสเต ต้องไปแข่งใน รอบย่อย 2
อินเดีย ได้ผ่านเข้าไปเล่นใน รอบคัดเลือกรอบที่ 3 ลาว ต้องไปแข่งใน รอบย่อย 2
รอบย่อย 2.
<section begin=Round 2 />
<section end=Round 2 />
มัลดีฟส์ ได้ผ่านเข้าไปเล่นใน รอบคัดเลือกรอบที่ 3
ภูฏาน ได้ผ่านเข้าไปเล่นใน รอบคัดเลือกรอบที่ 3
จีนไทเป ได้ผ่านเข้าไปเล่นใน รอบคัดเลือกรอบที่ 3
อันดับผู้ทำประตู.
การแข่งขันทั้งหมดมี 46 ประตูที่ทำได้ใน 16 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
อะมอนอะมาร์ท

อะมอนอะมาร์ท  เป็นวงเมโลดิกเดทเมทัลสัญชาติสวีเดน จากเมืองทัมบา ก่อตั้งขึ้นในปี 1992 วงได้หยิบยืมชื่อมาจากภาษาซินดารินซึ่งแปลว่า "ภูเขาไฟมรณะ" ในมิดเดิลเอิร์ธของเจ. อาร์. อาร์. โทลคีน เนื้อหาเพลงส่วนใหญ่ของวงมักเกี่ยวข้องกับชาวไวกิง เทพปกรณัมนอร์ส และรวมถึงประวัติศาสตร์ทางเสื้อชาติพันธ์ของพวกเขา ด้วยเหตุนี้เองทำให้บางครั้งวงได้รับเครดิตให้เป็นวงแนวไวกิงเมทัลอีกด้วย 
อะมอนอะมาร์ท เดิมใช้ชื่อว่า "สคัม" (Scum) เล่นเพลงแนวไกรด์คอร์ ลูกครึ่งผสมระหว่างดนตรีเอกซ์ตรีมและฮาร์ดคอร์พังค์ ก่อนจะเปลี่ยนมาเป็นชื่อปัจจุบันและปรับใช้เดทเมทัลแทน โดยนำจังหวะแบบโซโล่กีตาร์สไตล์ฮาร์ดร็อกมาผสมเข้าด้วยกันแต่ยังคงหนักแน่นด้วยเบสและจังหวะริฟฟ์กีตาร์เช่นเดียวกับเสียงร้อง ที่เรียกว่า "เมโลดิกเดทเมทัล"
ปัจจุบันวงประกอบด้วยสมาชิก 5 คน ได้แก่ นักร้องนำ "โจฮัน เฮกก์" (Johan Hegg) มือกีตาร์หลัก "โอลาวิ มิคโคเนิน" (Olavi Mikkonen) และ "โจฮัน ซอเดอร์เบิร์ก" (Johan Söderberg) และมือเบส "เทด ลุนสตอร์ม" (Ted Lundström) อะมอนอะมาร์ทได้ออกอัลบั้มสตูดิโอทั้งหมด 10 อัลบั้ม 1 อัลบั้มรวมเพลง 1 อีพี 1 วีดิโออัลบั้ม และ 10 มิวสิกวีดิโอ โดยอัลบั้มแรกของวงคือ ""Once Sent from the Golden Hall" วางจำหน่ายครั้งแรกในปี 1998 เรื่อยต่อมาอีก 5 อัลบั้ม จนในที่สุดวงก็ได้ประสบความสำเร็จในการตลาดด้วยคำวิจารณ์เชิงบวก รวมถึงการติดชาร์ทอันดับที่ 11 บนสวีดิชอัลบั้มชาร์ทและอันดับ 50 บนบิลบอร์ด 200 จากอัลบั้ม "Twilight of the Thunder God"" ตามมาด้วยอัลบั้ม "Jomsviking" ในปี 2016 ซึ่งก็ประสบความสำเร็จด้วยอันดับ 3 บนสวีดิชอัลบั้มชาร์ทและท็อปเทนในอีกหลายชาร์ททั่วยุโรป และอัลบั้มล่าสุด "Berserker" ในปี 2019
สมาชิก.
<templatestyles src="Col-begin/styles.css"/>
ฟุตบอลโลก 2018 รอบคัดเลือก (เพลย์ออฟระหว่างสมาพันธ์)

ในฟุตบอลโลก 2018 รอบคัดเลือก จะมีการแข่งเพลย์ออฟระหว่างทวีป 2 คู่ เพื่อหาทีมชนะ 2 ทีมไปแข่งรอบสุดท้ายของฟุตบอลโลก 2018 ที่ประเทศรัสเซีย การแข่งขันจะจัดขึ้นระหว่างวันที่ 6–14 พฤศจิกายน พ.ศ. 2560
รูปแบบการแข่งขัน.
การจับสลากประกบคู่แข่งขัน จัดขึ้นเมื่อวันที่ 25 กรกฎาคม พ.ศ. 2558 เวลา 18:00 น.  ที่พระราชวัง คอนสแตนตินอฟสกี ในเซนต์ปีเตอร์สเบิร์ก
4 ทีมจาก 4 สมาพันธ์ (เอเอฟซี, คอนคาแคฟ, คอนเมบอล และ โอเอฟซี) จะประกบแข่งขันกัน 2 คู่
ในแต่ละคู่ ทั้ง 2 ทีมจะแข่งขันกันแบบเหย้า-เยือน ทีมชนะจะได้เข้าไปแข่งขันรอบสุดท้ายของฟุตบอลโลก 2018 ที่ประเทศรัสเซีย
การแข่งขัน.
แข่งขันระหว่างวันที่ 6–14 พฤศจิกายน พ.ศ. 2560
คอนคาแคฟ พบ เอเอฟซี.
<section begin=playoff1 />
<section end=playoff1 />
รวมผลสองนัด ออสเตรเลีย ชนะ 3–1 และได้ผ่านเข้าไปเล่นในรอบสุดท้าย ฟุตบอลโลก 2018.
โอเอฟซี พบ คอนเมบอล.
<section begin=playoff2 />
<section end=playoff2 />
รวมผลสองนัด เปรู ชนะ 2–0 และได้ผ่านเข้าไปเล่นในรอบสุดท้าย ฟุตบอลโลก 2018.
ผู้ทำประตู.
<templatestyles src="Div col/styles.css"/>
วอลเลย์บอลชายเอวีซีคัพ 2016

วอลเลย์บอลชายเอวีซีคัพ 2016  เป็นครั้งที่ 5 ของการแข่งขัน โดยเอาทีมจาก 8 อันดับแรกจากชิงแชมป์เอเชีย 2015 ซึ่งจัดขึ้นที่จังหวัดนครปฐม, ประเทศไทย ระหว่างวันที่ 22–28 กันยายน พ.ศ. 2559
การแบ่งกลุ่ม.
การแบ่งสายของแต่ละกลุ่มโดยใช้วิธีสลับฟันปลาจากอันดับวอลเลย์บอลชิงแชมป์เอเชีย 2015 โดยตัวเลขในวงเล็บเป็นอันดับจากชิงแชมป์เอเชีย 2015 ยกเว้นเจ้าภาพ  ไทย อันดับที่ 8
อันดับการแข่งขัน.
<templatestyles src="Col-begin/styles.css"/>
พรรคอิสระ (พ.ศ. 2499)

พรรคอิสระ (พ.ศ. 2499) พรรคการเมืองขนาดเล็กของไทยในอดีตที่ได้จดทะเบียนก่อตั้งตาม พระราชบัญญัติพรรคการเมือง พ.ศ. 2498 ต่อ พระยาราชภักดี ปลัดกระทรวงมหาดไทย ในฐานะนายทะเบียนพรรคการเมืองเป็นลำดับที่ 10/2499 เมื่อวันที่ 19 ธันวาคม พ.ศ. 2499 มีเกตุ วงศ์กาไสย เป็นหัวหน้าพรรค และเรืองยศ ทองโรจน์ เป็นเลขาธิการพรรค ซึ่งที่ทำการพรรคตั้งอยู่ที่ จังหวัดมหาสารคาม
ในการเลือกตั้งเมื่อวันที่ 26 กุมภาพันธ์ พ.ศ. 2500 ทางพรรคอิสระได้ ส.ส.เข้าสภาทั้งสิ้น 2 คนโดยทั้ง 2 คนเป็น ส.ส. ที่มาจาก จังหวัดมหาสารคาม คือ นายเกียรติ นาคะพงษ์ และนายเรืองยศ ทองโรจน์
ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคอิสระได้ ส.ส. เข้าสภาเพียง 1 คนคือ นายเกตุ วงศ์กาไสย หัวหน้าพรรค
พรรคอิสระได้ถูกยุบตามคำสั่ง คณะปฏิวัติในการรัฐประหารในประเทศไทย พ.ศ. 2501 ที่มี จอมพลสฤษดิ์ ธนะรัชต์ เป็นหัวหน้าคณะเมื่อคืนวันจันทร์ที่ 20 ตุลาคม พ.ศ. 2501
ริชาร์ด เดรย์ฟัส

ริชาร์ด สตีเฟน เดรย์ฟัส (เกิด 29 ตุลาคม ค.ศ. 1947) เป็นนักแสดงชาวอเมริกัน เป็นที่รู้จักอย่างดีทั้งในภาพยนตร์และละครโทรทัศน์ นับตั้งแต่ช่วงปลายปี ค.ศ. 1960 เขามีชื่อเสียงจากภาพยนตร์เรื่อง "อเมริกันกราฟฟิติ", "จอว์ส", "มนุษย์ต่างโลก", "Down and Out in Beverly Hills", "Mr. Holland's Opus" และ "The Goodbye Girl"
เดรย์ฟัสได้รับรางวัลออสการ์ สาขานักแสดงนำชายยอดเยี่ยม ในปี ค.ศ. 1977 จากภาพยนตร์เรื่อง "The Goodbye Girl" และยังได้รับการเสนอชื่อเข้าชิงในปี ค.ศ. 1995 จากภาพยนตร์เรื่อง "Mr. Holland's Opus" นอกจากนี้เขายังได้รับรางวัลลูกโลกทองคำ, รางวัลแบฟตา และได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ ในปี ค.ศ. 2002 ในสาขานักแสดงชายยอดเยี่ยม ประเภทดราม่าซีรีส์ และสาขานักแสดงชายยอดเยี่ยม จากละครสั้นหรือมินิซีรี่ส์ ทางโทรทัศน์
ฟุตบอลชิงแชมป์สโมสรโลก 2016

ฟุตบอลชิงแชมป์สโมสรโลก 2016  หรือ ฟีฟ่าคลับเวิลด์คัพเจแปน 2016 พรีเซนเท็ดบายอาลีบาบาอีออโต ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลก ครั้งที่ 13 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน โดยครั้งนี้จัดขึ้นที่ประเทศญี่ปุ่น
ในเดือนมีนาคม พ.ศ. 2559 ได้มีการยืนยันว่าในการแข่งขันนี้จะสามารถใช้การเปลี่ยนผู้เล่นสำรองได้ในช่วงการต่อเวลาพิเศษเป็นครั้งแรกของการแข่งขันฟุตบอล
การคัดเลือกเจ้าภาพ.
การคัดเลือกที่มีขึ้นสำหรับปี 2015–2016 รวมถึง 2017–2018 เช่นการใช้ 2 ประเทศเจ้าภาพ ประเทศละ 2 ปี โดยเริ่มตั้งแต่เดือนกุมภาพันธ์ พ.ศ. 2557 สมาชิกของฟีฟ่าที่สนใจจะเป็นเจ้าภาพสามารถยื่นข้อเสนอได้ตั้งแต่ 30 มีนาคม พ.ศ. 2557 และส่งเอกสารในวันที่ 25 สิงหาคม พ.ศ. 2557 โดยคณะกรรมการของฟีฟ่าจะคัดเลือกเจ้าภาพในการประชุมที่ประเทศโมร็อกโก ในเดือนธันวาคม พ.ศ. 2557 อย่างไรก็ตาม ยังไม่มีการตัดสินใจสำหรับเจ้าภาพในปี 2015–16 จนถึงช่วงปี พ.ศ. 2558
โดยรายชื่อด้านล่างนี้คือประเทศที่สนใจในการเป็นเจ้าภาพการแข่งขันรายการนี้:
ทำให้ประเทศญี่ปุ่นได้รับการยืนยันให้เป็นเจ้าภาพจัดการแข่งขันฟุตบอลชิงแชมป์สโมสรโลก 2015 และ 2016 ในวันที่ 23 เมษายน พ.ศ. 2558
สนามแข่งขัน.
เมื่อวันที่ 9 มิถุนายน ค.ศ. 2016, สนามฟุตบอลซุอิตะซิตี ใน โอะซะกะ และ สนามกีฬานานาชาติโยะโกะฮะมะ ใน โยะโกะฮะมะ คือได้รับการเสนอชื่อเป็นหนึ่งในสองสนามแข่งขันของทัวร์นาเมนต์.
ผู้ตัดสิน.
ผู้ตัดสินที่ได้รับการแต่งตั้งอย่างเป็นทางการ:
วิดีโอจากผู้ช่วยผู้ตัดสินจะมีการทดสอบระหว่างทัวร์นาเมนต์.
ตารางการแข่งขัน.
เวลาทั้งหมดเป็นเวลาท้องถิ่น, JST .
เครก โจนส์

เครก ไมเคิล โจนส์  (เกิด 11 กุมภาพันธ์ ค.ศ. 1972) หรือชื่อในวงการดนตรีว่า 133 เป็นนักดนตรีชาวอเมริกัน เป็นที่รู้จักในฐานะสมาชิกของวงสลิปน็อตในตำแหน่ง แซมเพลอร์ ,คีย์บอร์ด และซินธิไซเซอร์
เครก โจนส์ เข้าร่วมวงสลิปน็อต ตั้งแต่เดือนกุมภาพันธ์ ปี ค.ศ. 1996 หลังจากที่ทางวงบันทึกเสียงเดโม "Mate.Feed.Kill.Repeat" ซึ่งเป็นเดโม ชุดแรกของทางวงเสร็จ โดยเขาเข้าร่วมวงเป็นครั้งแรกในตำแหน่งมือกีตาร์ เพื่อแทนที่ ดอนนี สตีล มือกีตาร์คนแรกของวงที่ขอลาออกไปหลังบันทึกเสียงเดโมชุดดังกล่าวเสร็จ แต่ก็ได้เปลี่ยนมาเล่นแซมเพลอร์ และ ซินธิไซเซอร์ในที่สุด โดยมิก ทอมสัน ได้เข้ามาเล่นกีตาร์แทนตัวเขา
ประวัติ.
เครก โจนส์ เกิดที่เมืองดิมอยน์ , รัฐไอโอวา สหรัฐอเมริกา เขาเคยเป็นมือกีตาร์และมีผลงานเพลงเป็นเดโมและอีพีร่วมกับวง โมดิฟีเดียส (Modifidious) ต่อมาเขาได้เข้าร่วมวงสลิปน็อตในฐานะมือกีตาร์ เมื่อปี ค.ศ. 1996 แทนที่ ดอนนี่ สตีล มือกีตาร์คนแรกของวง ที่ได้ขอลาออกไปหลังจากบันทึกเสียงเดโม ชุด Mate.Feed.Kill.Repeat ซึ่งเป็นเดโมชุดแรกเสร็จ 
โดยเขาได้รับคำชักชวนให้เข้าร่วมวงจากโจอี้ จอร์ดิสัน มือกลองของสลิปน็อต ซึ่งเคยเป็นเพื่อนร่วมวงโมดิฟีเดียส ของเขามาก่อน ถึงแม้เขาจะไม่ได้มีส่วนร่วมในการบันทึกเสียงเดโมชุดแรกร่วมกับทางวง แต่เขาก็ยังมีชื่อปรากฏบนปกเดโม ในฐานะผู้มีส่วนร่วมในการทำคอนเซปต์และกราฟิก 
หลังจากเข้าร่วมวงได้ไม่นาน เขาก็เปลี่ยนบทบาทในวงจากมือกีตาร์ ไปเล่นซินธิไซเซอร์และแซมเพลอร์ รวมทั้งเป็นผู้สร้างสรรค์เอฟเฟกต์และเสียงสังเคราะห์ต่างๆ ให้กับวง โดยตำแหน่งกีตาร์ของเขาถูกแทนที่ด้วยมิก ทอมสัน
หน้ากาก.
เครก โจนส์ ถือเป็นสมาชิกของวงสลิปน็อต ที่มีภาพลักษณ์ลึกลับมากที่สุดในวง โดยในช่วงแรกที่เข้าร่วงวงในฐานะมือกีตาร์ แทนที่ ดอนนี่ สติล เขาเลือกที่จะสวมถุงน่องไว้บนศีรษะ ต่อมาเขาเปลี่ยนมาสวมหมวกนิรภัยที่ออกแบบให้มีตะปูขนาดยาวตอกเอาไว้รอบๆ ก่อนจะเปลี่ยนมาใช้หน้ากากที่ต้องการจะสื่อถึงอาการกามวิปริต โดยใช้หน้ากากหนังแบบบอนเดจ (Bondage Mask) หรือ "หน้ากากทาส" ซึ่งเป็นหน้ากากสำหรับประกอบกิจกรรมทางเพศสำหรับกลุ่มผู้ที่มีอาการทางเพศแบบเฟติช (Fetish) ในลักษณะยินดีเมื่อถูกพันธนาการ การเกิดอารมณ์เพศเมื่อได้ใช้อำนาจเหนือฝ่ายหนึ่ง หรือถูกใช้อำนาจเหนือ รูปแบบการใช้อำนาจจะแสดงออกโดยการมัดพันธนาการ การเฆี่ยนตี การทรมานร่างกาย การดูถูกเหยียดหยาม 
โยงกับสิ่งเร้าทางเพศคือความรู้สึกยินดีที่ได้พิชิตอีกฝ่าย และความรู้สึกยินดีที่ตนเองถูกพิชิต 
โดยเครก โจนส์ ได้ใช้หน้ากากในลักษณะนี้มาจนถึงปัจจุบัน และยังคงออกแบบให้มีตะปูยาวตอกไว้รอบศีรษะ
ชีวิตส่วนตัว.
โจนส์มักถูกสื่อตั้งชื่อว่าเป็นสมาชิกที่เงียบที่สุดในวงของสลิปน็อต จนได้รับการขนานชื่อว่า "The Quiet One" คอรีย์ เทย์เลอร์ นักร้องของวงยังอธิบายเกี่ยวกับโจนส์ว่า "เป็นบุคคลที่เงียบๆอย่างน่ากลัว" โรส โรบินสัน โปรดิวเซอร์ให้กับวงในอัลบั้มชุดแรก กล่าวเพิ่มเติมเกี่ยวกับโจนส์ว่า "พยายามที่จะคุยกับโจนส์แต่สิ่งที่เขากับทำนั่งและจ้อง" นิตรสารเมทัล Loudwire โดยกราแฮม เฮริทแมนได้ระบุไว้ว่า "ไม่เคยพูด" และชอบ "อยู่ตัวลำพัง" และอาจเป็นแรงบันดาลใจในการสร้างหน้ากากของเขา เอียน กิฟทิน จากหนังสือพิมพ์ เดอะการ์เดียน อธิบายตัวตนโจนส์ว่า "ทำตัวแปลกแยกอย่างเห็นได้ชัด" ด้วยลักษณะบุคลิกเงียบทำให้ผู้จัดการวงมักเอาเปรียบเป็น อูนาบอมเบอร์ (Unabomber) ซึ่งอ้างอิงถึงผู้ก่อการร้ายอย่าง เทโอดอร์ จอห์น คักซีนสกี
เปรูในอารักขา

เปรูในอารักขา  มีชื่อทางการคือ เปรูในอารักขาของนายพลโฮเซ เด ซาน มาร์ติน  เป็นรัฐในอารักขาอายุสั้น สถาปนาขึ้นหลังการปลดปล่อยเปรูเมื่อ ค.ศ. 1821. รวมระยะเวลาภายใต้การปกครองของโฮเซ เด ซาน มาร์ติน 1 ปี 17 วัน, .
ฟุตบอลโลก 2018 รอบคัดเลือก โซนแอฟริกา – รอบแรก

รอบแรก ของ ฟุตบอลโลก 2018 รอบคัดเลือก โซนแอฟริกา (ซีเอเอฟ) จะแข่งขันระหว่างวันที่ 7-17 ตุลาคม พ.ศ. 2558
รูปแบบ.
รอบแรกจะมี 26 ทีม (ทีมอันดับที่ 28-53) แข่งประกบคู่แบบสองนัด เหย้า-เยือน ผู้ชนะ 13 ทีมจะผ่านเข้าไปเล่นในรอบที่ 2
การจัดอันดับ.
การจับสลากประกบคู่แข่งขันรอบแรก จัดขึ้นเมื่อวันที่ 25 กรกฎาคม พ.ศ. 2558 ในเวลา 18:00 น.  ที่พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย
การจัดอันดับทีม อยู่บนฐานของอันดับโลกฟีฟ่า เดือนกรกฎาคม พ.ศ. 2558 (แสดงในวงเล็บ) ทีมทั้งหมด 26 ทีม จะแบ่งเป็น 2 โถ ดังนี้
ทีมจากโถ 5 จะเป็นเจ้าบ้านในนัดแรก ส่วนทีมจากโถ 4 จะเป็นเจ้าบ้านในนัดที่สอง
หมายเหตุ: ตัวหนา หมายถึง ทีมที่ผ่านเข้าไปเล่นในรอบที่ 2
การแข่งขัน.
<onlyinclude></onlyinclude>
ไนเจอร์ ชนะด้วยประตูรวม 6–0 และผ่านเข้าไปเล่นในรอบที่ 2
มอริเตเนีย ชนะด้วยประตูรวม 5–1 และผ่านเข้าไปเล่นในรอบที่ 2
นามิเบีย ชนะด้วยประตูรวม 3–2 และผ่านเข้าไปเล่นในรอบที่ 2
เอธิโอเปีย ชนะด้วยประตูรวม 3–1 และผ่านเข้าไปเล่นในรอบที่ 2
ชาด ชนะด้วยกฎประตูเยือน 2–2 และผ่านเข้าไปเล่นในรอบที่ 2
คอโมโรส ชนะด้วยกฎประตูเยือน 1–1 และผ่านเข้าไปเล่นในรอบที่ 2
สวาซิแลนด์ ชนะด้วยประตูรวม 8–1 และผ่านเข้าไปเล่นในรอบที่ 2
บอตสวานา ชนะด้วยประตูรวม 5–1 และผ่านเข้าไปเล่นในรอบที่ 2
บุรุนดี ชนะด้วยประตูรวม 3–0 และผ่านเข้าไปเล่นในรอบที่ 2
ไลบีเรีย ชนะด้วยประตูรวม 4–2 และผ่านเข้าไปเล่นในรอบที่ 2
มาดากัสการ์ ชนะด้วยประตูรวม 5–2 และผ่านเข้าไปเล่นในรอบที่ 2
เคนยา ชนะด้วยประตูรวม 5–2 และผ่านเข้าไปเล่นในรอบที่ 2
แทนซาเนีย ชนะด้วยประตูรวม 2–1 และผ่านเข้าไปเล่นในรอบที่ 2
อันดับดาวซัลโว.
มีการทำประตู 68 ประตูใน 26 นัด เฉลี่ยแล้วจะมีการทำประตู ประตูต่อ 1 นัด
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ฟุตบอลโลก 2018 รอบคัดเลือก โซนแอฟริกา – รอบที่ 2

รอบที่ 2 ของ ฟุตบอลโลก 2018 รอบคัดเลือก โซนแอฟริกา (ซีเอเอฟ) จะแข่งขันระหว่างวันที่ 11-17 พฤศจิกายน พ.ศ. 2558
รูปแบบการแข่งขัน.
รอบนี้จะมีทั้งหมด 40 ทีม (ทีมอันดับที่ 1–27 ของทวีป และอีก 13 ทีมจากรอบแรก) ประกบแข่งขันกันแบบสองนัด เหย้า-เยือน ทีมชนะทั้งหมด 20 ทีม จะผ่านเข้าสู่ รอบที่ 3 ซึ่งเป็นรอบแบ่งกลุ่ม
การจัดอันดับ.
การจับสลากประกบคู่แข่งขันรอบที่ 2 จัดขึ้นเมื่อวันที่ 25 กรกฎาคม พ.ศ. 2558 ในเวลา 18:00 น.  ที่พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย
การจัดอันดับทีม อยู่บนฐานของอันดับโลกฟีฟ่า ในเดือนกรกฎาคม พ.ศ. 2558 (แสดงในวงเล็บ) ทีมทั้งหมด 27 ทีม ที่ผ่านเข้าสู่รอบที่ 2 โดยอัตโนมัติ (ไม่ต้องแข่งรอบแรก) จะแบ่งเป็น 3 โถ ดังนี้
ทีมจากโถ 1 จะประกบแข่งขันกับทีมชนะจากรอบแรก (13 คู่) และทีมจากโถ 2 จะประกบแข่งขันกับทีมจากโถ 3 (7 คู่) โดยทีมจากโถ 1 และ 2 จะเป็นเจ้าบ้านในนัดที่สอง
หมายเหตุ: ตัวหนา หมายถึง ทีมที่ผ่านเข้าสู่ รอบที่ 3
การแข่งขัน.
<onlyinclude></onlyinclude>
แคเมอรูน ชนะด้วยประตูรวม 3–0 และได้ผ่านเข้าไปเล่นในรอบที่ 3
ตูนิเซีย ชนะด้วยประตูรวม 4–2 และได้ผ่านเข้าไปเล่นในรอบที่ 3
กินี ชนะด้วยประตูรวม 3–0 และได้ผ่านเข้าไปเล่นในรอบที่ 3
คองโก ชนะด้วยประตูรวม 6–4 และได้ผ่านเข้าไปเล่นในรอบที่ 3
อียิปต์ ชนะด้วยประตูรวม 4–1 และได้ผ่านเข้าไปเล่นในรอบที่ 3
กานา ชนะด้วยประตูรวม 2–0 และได้ผ่านเข้าไปเล่นในรอบที่ 3
ไนจีเรีย ชนะด้วยประตูรวม 2–0 และได้ผ่านเข้าไปเล่นในรอบที่ 3
มาลี ชนะด้วยประตูรวม 3–2 และได้ผ่านเข้าไปเล่นในรอบที่ 3
สาธารณรัฐประชาธิปไตยคองโก ชนะด้วยประตูรวม 6–2 และได้ผ่านเข้าไปเล่นในรอบที่ 3
โกตดิวัวร์ ชนะด้วยประตูรวม 4–0 และได้ผ่านเข้าไปเล่นในรอบที่ 3
เซเนกัล ชนะด้วยประตูรวม 5–2 และได้ผ่านเข้าไปเล่นในรอบที่ 3
เคปเวิร์ด ชนะด้วยประตูรวม 2–1 และได้ผ่านเข้าไปเล่นในรอบที่ 3
แอลจีเรีย ชนะด้วยประตูรวม 9–2 และได้ผ่านเข้าไปเล่นในรอบที่ 3
แซมเบีย ชนะด้วยประตูรวม 3–0 และได้ผ่านเข้าไปเล่นในรอบที่ 3
ลิเบีย ชนะด้วยประตูรวม 4–1 และได้ผ่านเข้าไปเล่นในรอบที่ 3
โมร็อกโก ชนะด้วยประตูรวม 2–1 และได้ผ่านเข้าไปเล่นในรอบที่ 3
กาบอง ชนะด้วยการยิงลูกโทษ 4–3 และได้ผ่านเข้าไปเล่นในรอบที่ 3
บูร์กินาฟาโซ ชนะด้วยประตูรวม 3–2 และได้ผ่านเข้าไปเล่นในรอบที่ 3
ยูกันดา ชนะด้วยประตูรวม 4–0 และได้ผ่านเข้าไปเล่นในรอบที่ 3
แอฟริกาใต้ ชนะด้วยประตูรวม 4–1 และได้ผ่านเข้าไปเล่นในรอบที่ 3
อันดับดาวซัลโว.
มี 97 ประตูเกิดขึ้นใน 40 นัด ค่าเฉลี่ย ประตูต่อ 1 นัด
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
เผ่าเพชร เจริญสุข

เผ่าเพชร เจริญสุข (เกิด 16 สิงหาคม พ.ศ. 2533) ชื่อเล่น เพชร เป็นนักแสดงชาวไทย
ประวัติ.
เผ่าเพชรเป็นบุตรคนที่สองจากทั้งหมดสี่คนในครอบครัวคาทอลิก อาศัยอยู่ในย่านอรุณอัมรินทร์ตัดใหม่ใกล้กับวัดซางตาครู้ส บิดาและมารดาเป็นครูดนตรี นามสกุลของเขาเป็นนามสกุลที่สืบเชื้อสายโปรตุเกสจากย่านกุฎีจีน คือ สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และจบการศึกษาระดับปริญญาตรีจากวิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล เข้าสู่วงการบันเทิงจากการประกวดรายการ เดอะสตาร์ ค้นฟ้าคว้าดาว ปี 6 จนสามารถได้รับคัดเลือกให้เป็นหนึ่งในตัวแทนจากภาคกลาง แต่ต่อมาเขาขอถอนตัวออกจากการแข่งขัน หลังจากนั้นเขาเข้าร่วมการประกวด เคพีเอ็น อวอร์ด ครั้งที่ 20 และได้เซ็นสัญญาเป็นนักร้องกับสังกัดเคพีเอ็น และออกสตูดิโออัลบั้มแรกในชื่อ "เคพีเอ็น อวอร์ด ทรีเก็ตเฮอร์" มีซิงเกิล "คนใหม่ไม่ใช่คนเก่า" และ "ทุกนาที" หลังจากเขาหมดสัญญากับค่ายเคพีเอ็น เขาได้เซ็นสัญญากับจีดีเอช ห้าห้าเก้า กับผลงานละครซีรีส์เรื่องแรกคือ "ไดอารีตุ๊ดซีส์ เดอะซีรีส์" 
ปัจจุบันกำลังคบหากับศิรภัสรา สินตระการผล
ฟุตบอลโลก 2018 รอบคัดเลือก โซนแอฟริกา – รอบที่ 3

รอบที่สาม ของ ฟุตบอลโลก 2018 รอบคัดเลือก โซนแอฟริกา (ซีเอเอฟ) จะแข่งขันตั้งแต่วันที่ 3 ตุลาคม พ.ศ. 2559 ถึง 14 พฤศจิกายน พ.ศ. 2560
รูปแบบ.
ทีมทั้งหมด 20 ทีม จะถูกแบ่งเป็น 5 กลุ่ม กลุ่มละ 4 ทีม แข่งขันแบบพบกันหมด เหย้า-เยือน ทีมชนะเลิศของแต่ละกลุ่มจะได้สิทธิ์ไปแข่งขันฟุตบอลโลก 2018 รอบสุดท้ายที่ประเทศรัสเซีย
การจัดอันดับ.
จับสลากแบ่งกลุ่มในวันที่ 24 มิถุนายน พ.ศ. 2559 ณ สำนักงานใหญ่ซีเอเอฟ กรุงไคโร ประเทศอียิปต์
ทีมที่ผ่านเข้ารอบดังต่อไปนี้ เรียงตามอันดับโลกฟีฟ่า ในเดือนพฤศจิกายน พ.ศ. 2558 (แสดงในวงเล็บ) แต่ในวันจับสลาก จะใช้อันดับโลกฟีฟ่าในเดือนมิถุนายน พ.ศ. 2559
<onlyinclude><templatestyles src="Div col/styles.css"/>
</onlyinclude>
อันดับดาวซัลโว.
มี 141 ประตูเกิดขึ้นใน 60 นัด ค่าเฉลี่ย ประตูต่อ 1 นัด
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ยุทธนาวีครั้งสุดท้ายของบิสมาร์ค

ยุทธนาวีครั้งสุดท้ายของบิสมาร์ค เป็นการรบครั้งสุดท้ายของเรือบิสมาร์ค ซึ่งได้ถูกจมลงในวันที่ 27 พฤษภาคม ค.ศ. 1941 โดยเครื่องบินสวอร์คฟิชจากเรือหลวงวิคตอเรียสเป็นเรือบรรทุกเครื่องบิน ถือเป็นจุดจบของเรือที่ยิ่งใหญ่ที่สุดของครีกซมารีเนอ
ภูมิหลัง.
หลังจากที่เรือประจัญบานบิสมาร์คได้จมเรือหลวงฮูด (51)ซึ่งเป็นสัญลักษณ์แห่งความภาคภูมิของอังกฤษในวันที่ 24 พฤษภาคม ค.ศ. 1941 หลังจากที่ประชาชนทั่วทั้งอังกฤษรู้ข่าวเกี่ยวกับเรื่องเรือหลวงฮูดถูกจมโดยเรือบิสมาร์คประชาชนต่างรู้สึกโกรธแค้นและตกตะลึง ทำให้ทางกองทัพอังกฤษได้ตอบสนองอย่างรวดเร็วและเด็ดขาด
การตอบโต้ของกองทัพอังกฤษ.
นายกรัฐมนตรีอังกฤษวินสตัน เชอร์ชิลได้ปฏิญาณว่า"ไม่ว่าจะเสียเท่าไหร่ เราจะต้องจมเรือบิสมาร์คให้ได้" ภายในไม่กี่ชั่วโมงหลังจากที่เรือหลวงฮูดอัปปางลงเรือเกือบทุกลำในกองทัพเรืออังกฤษถูกส่งออกไปภายใต้การบังคับบัญชาของพลเรือเอกจอห์น โทเวย์ โดยส่งเรือบรรทุกเครื่องบินไป 1 ลำ เรือประจัญบาน 3 ลำ เรือลาดตระเวน 3 ลำและเรือพิฆาต 6 ลำ
ลำดับเหตุการณ์.
วันที่ 26 พฤษภาคม ค.ศ. 1941 เรือรบบิสมาร์คอยู่ห่างจากฝรั่งเศสไป 200 ไมล์ เรือหลวงปรินส์ออฟเวลส์ (53)ที่เสียหายยับเยินได้ส่งเรือหลวงนอร์ฟอล์คและเรือหลวงซัฟฟอร์คซึ่งเป็นเรือลาดตระเวนไปตามล่าเรือรบบิสมาร์ค พลเรือเอกโทเวย์บัญชาการจากเรือหลวงพระเจ้าจอร์จที่ 5ซึ่งเป็นเรือประจัญบาน กองเรือของเขาอยู่ห่างจากเรือรบบิสมาร์คทางทิศตะวันออกระยะ 300 ไมล์ กองพลเรือย่อย"หน่วยเอช"แล่นเข้าไปจากทิศใต้ พลเรือเอกโทเวย์ซึ่งตามหลังบิสมาร์คอยู่หลายชั่วโมงตั้งใจว่าอาวุธที่ดีที่สุดในการโจมตีอย่างรวดเร็วคือการโจมตีทางอากาศ เวลา 23.30 น. เรือหลวงวิคตอเรียสซึ่งเป็นเรือบรรทุกเครื่องบินได้ปล่อยเครื่องบินสวอร์คฟิชเครื่องบินปีก 2 ชั้นทิ้งตอร์ปิโด มันใช้ระบบเรดาห์รุ่นเก่าของมันในการนำวิถีสู่เรือรบบิสมาร์ค พวกมันแยกเป็นกลุ่ม 3 กลุ่มบินเป็นแถวเรียงเดี่ยวจากนั้นดิ่งชันลงมา 200 ฟุต เอี้ยวตัวสู่เป้าหมายและบินขนานกันเพื่อแยกวิถีของปืนต่อสู้อากาศยาน ขณะที่เครื่องบินสวอร์คฟิชกำลังเข้าใกล้ป้อมปืนของเรือรบบิสมาร์คได้ถูกยิงออกมา พลปืนเยอรมันได้ใช้ยุทธวิธีที่ชาญฉลาดพวกเขาได้ยิงอาวุธหลักของเรือรบบิสมาร์คลงไปในน้ำเพื่อสร้างม่านน้ำขนาดใหญ่ขึ้นมากั้นเครื่องบินสวอร์คฟิช นักบินได้ทิ้งตัวลงไปเหนือคลื่นเพียง 60 ฟุตพวกเขากำลังบินต่ำและช้ามากทำให้เรือบิสมาร์คไม่สามารถเล็งปืนได้ เครื่องบินสวอร์คฟิชได้ทิ้งตอร์ปิโดลงไปแต่เรือรบบิสมาร์คหลบตอร์ปิโดลูกแรกได้ จากนั้นเครื่องบินสวอร์คฟิชอีกลำได้ทิ้งตอร์ปิโดลงไปตอร์ปิโดโดนตรงกลางลำเรือแต่โดนในส่วนแนวเกราะหนาสร้างความเสียหายไม่มากนัก เพราะทิ้งตอร์ปิโดที่มีลำละ 1 ลูกเครื่องบินสวอร์คฟิชจึงรีบกลับเรือบรรทุกเครื่องบินทันที พลเรือเอกลึทเจนส์รู้ว่าเรือรบอังกฤษจะแล่นแบบซิกแซกเพื่อหลีกเลี่ยงการถูกโจมตีจากเรือดำน้ำเมื่อเรือรบอังกฤษอยู่ห่างไกลที่สุดเรือรบบิสมาร์คหันกราบเรือด้านขวาเต็มที่วกกลับไปตามเส้นทางเดิมของตนเองทำให้เรือรบของอังกฤษจับสัญญาณไม่เจอและแล่นผ่านเรือรบบิสมาร์คไป ไม่กี่ชั่วโมงต่อมาเจ้าหน้าที่พลเรดาห์ของอังกฤษทำงานอย่างเอาเป็นเอาตายเพื่อจับสัญญาณใหม่แต่ก็ไร้ประโยชน์ วันที่ 27 พฤษภาคม ค.ศ. 1941 เวลา 17.00 น.หลังจากการจมเรือฮูด 24 ชั่วโมง เรือลาดตระเวนอังกฤษได้ส่งข้อความแก่พลเรือเอกโทเวย์มาว่า"จับสัญญาณของศัตรูไม่ได้"
สโมสรวอลเลย์บอลเกาะกูดคาบาน่า

สโมสรวอลเลย์บอลเกาะกูดคาบาน่า เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2558 โดยทีมนี้เข้าแข่งขันในวอลเลย์บอลไทยแลนด์ลีก
ประวัติ.
ภายใต้การบริหารการจัดการของบริษัทราชบุรีวอลเลย์บอลคลับจำกัด ในปี พ.ศ. 2558 โดยมีนางศมานันท์ เหล่าวณิชวิศิษฎ ดำรงตำแหน่งเป็นประธานสโมสร และ นายกฤติเดช ประชานุกูล ดำรงตำแหน่งเป็นรองประธานสโมสร และเพื่อต้องการส่งเสริมอาชีพในสายกีฬาวอลเลย์บอลให้มีความเป็นมืออาชีพและร่วมพัฒนาวงการวอลเลย์บอลของประเทศให้เติบโตอย่างยั่งยืน ให้เป็นที่ยอมรับและสามารถเทียบชั้นได้ในระดับสากล เพื่อเป้าหมายสูงสุด สโมสรวอลเลย์บอลราชบุรี จึงถูกวางรากฐานอย่างมั่นคง มีการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวและพร้อมก้าวสู้ความสำเร็จสูงสุดร่วมกัน
สโมสรวอลเลย์บอลราชบุรี เข้าร่วมในปีแรกคือ วอลเลย์บอลดิวิชัน 2 (โปรชาเลนจ์) ช่วงการแข่งขันในเดือนสิงหาคม พ.ศ. 2558 ด้วยผลงานที่โดดเด่นสโมสรวอลเลย์บอลราชบุรี จึงสามารถทำผลงานได้อย่างยอดเยี่ยม สามารถคว้าแชมป์มาครองได้เป็นผลสำเร็จ และติดอันดับเลื่อนชั้นสู่การแข่งขันวอลเลย์บอลอาชีพถ้วยสูงสุดของประเทศไทยวอลเลย์บอลชายไทยแลนด์ลีก 2015-16 และผลงานในไทยแลนด์ลีก ทีมราชบุรีปิดฤดูกาล ในอันดับที่ 5 ของตาราง ซึ่งยังได้สิทธิ์ในการเล่นวอลเลย์บอลไทยเดนมาร์คซูเปอร์ลีก และวอลเลย์บอลชายไทยแลนด์ลีก 2016-17 ต่อไป ทั้งหมดนี้เป็นผลมาจากการสร้างรากฐานที่แข่งแกร่งและมั่นคง ประจักษ์ต่อทุกสายตาและเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลราชบุรี
รายชื่อผู้เล่นปัจจุบัน.
รายชื่อผู้เล่นฤดูกาล 2020-21.
"ข้อมูล ณ เดือนพฤศจิกายน พ.ศ. 2564"
อดีตผู้เล่น.
<templatestyles src="Col-begin/styles.css"/>
วัคซีนโรคคางทูม

วัคซีนโรคคางทูม เป็นวัคซีนป้องกัน โรคคางทูม ที่ปลอดภัย เมื่อประชากรส่วนใหญ่ได้รับวัคซีน ระดับภาวะแทรกซ้อนของประชากรกลุ่มนั้นก็จะลดลง วัคซีนนี้จะให้ประสิทธิผล 85% โดยประมาณเมื่อจำนวนประชากรที่ได้รับวัคซีนคือ 90% สำหรับการป้องกันระยะยาว การให้วัคซีนต้องดำเนินการสองครั้ง ข้อแนะนำสำหรับการให้วัคซีนเข็มแรกคือเมื่อทารกอายุ 12 ถึง 18 เดือน และโดยทั่วไปการให้วัคซีนเข็มที่สองคือเมื่อเด็กอายุสองถึงหกขวบ การให้วัคซีนนี้แก่ผู้ติดเชื้อที่ยังไม่มีภูมิกันโรคอาจมีผลการยับยั้งโรค
วัคซีนโรคคางทูมเป็นวัคซีนที่มีความปลอดภัยสูงและโดยทั่วไปพบผลข้างเคียงเพียงเล็กน้อยเท่านั้น วัคซีนนี้อาจก่อความเจ็บปวดและรอยบวมเล็กน้อยที่บริเวณตำแหน่งการฉีดวัคซีน และอาจมีไข้เล็กน้อย ผลข้างเคียงที่มีความสำคัญทางการแพทย์นั้นพบได้น้อยมาก ทั้งนี้ไม่พบหลักฐานที่มีเหตุผลเพียงพอที่จะเชื่อมโยงวัคซีนนี้กับภาวะแทรกซ้อนต่างๆ เช่น ผลข้างเคียงทางระบบประสาท ไม่ควรให้วัคซีนนี้แก่ผู้ที่กำลังตั้งครรภ์ หรือมีภาวะภูมิคุ้มกันบกพร่องขั้นรุนแรง การให้วัคซีนนี้แก่หญิงที่กำลังตั้งครรภ์จะส่งผลที่เป็นโทษต่อเด็กในครรภ์ อย่างไรก็ตาม ไม่มีข้อมูลเรื่องนี้ได้รับการบันทึกไว้ ถึงแม้ว่าวัคซีนนี้จะผลิตจากเซลล์ของไก่ก็ตาม แต่ก็สามารถให้วัคซีนนี้แก่ผู้ที่แพ้ไข่ได้
ในประเทศที่พัฒนาแล้วเกือบทุกประเทศและในประเทศที่กำลังพัฒนาหลายประเทศได้บรรจุวัคซีนนี้ไว้ในแผนสร้างเสริมภูมิคุ้มกันของประเทศ โดยมีการให้ร่วมกับโรคหัดและวัคซีนโรคหัดเยอรมัน โดยใช้ชื่อว่าเอ็มเอ็มอาร์ สูตรของวัคซีนสามชนิดที่กล่าวถึงนี้และวัคซีนโรคงูสวัด มีชื่อว่า เอ็มเอ็มอาร์วี ก็มีการผลิตขึ้นเช่นกัน นับตั้งแต่ปี 2548 มีประเทศที่ให้วัคซีนดังกล่าวนี้แก่ประชนจำนวน 110 ประเทศ อัตราของโรคในพื้นที่ที่มีการให้วัคซีนนี้อย่างครอบคลุมนั้นลดลงมากกว่า 90% การให้วัคซีนชนิดใดชนิดหนึ่งจากวัคซีนเหล่านี้มีจำนวนถึงเกือบพันล้านเข็ม
วัคซีนโรคคางทูมได้รับใบอนุญาตครั้งแรกเมื่อปี 2491 แต่มีประสิทธิภาพเพียงในระยะสั้นเท่านั้น วัคซีนที่ได้รับการพัฒนาประสิทธิภาพเริ่มนำออกวางจำหน่ายในราวปี 2503 วัคซีนที่ผลิตขึ้นครั้งแรกนั้นเป็นไม่ออกฤทธิ์ที่ได้จากการเตรียมไวรัสเชื้อเป็นที่อ่อนฤทธิ์ วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน นับตั้งแต่ปี 2550 มีการใช้วัคซีนชนิดต่างๆ จำนวนมาก
วัคซีนโรคบาดทะยัก

วัคซีนโรคบาดทะยัก หรือที่เรียกอีกชื่อหนึ่งว่า ทอกซินเชื้อบาดทะยัก (ทีที) เป็นวัคซีนที่ใช้เพื่อป้องกันบาดทะยัก ข้อแนะนำสำหรับการให้วัคซีนนี้คือในช่วงวัยเด็กจำนวนห้าเข็ม ตามด้วยหนึ่งเข็มทุกๆ สิบปี ผู้ที่ได้รับวัคซีนตั้งแต่สามเข็มขึ้นไปเกือบทุกคนจะมีภูมิคุ้มกันโรค ทั้งนี้ควรต้องให้วัคซีนเพื่อสร้างภูมิคุ้มกันแก่ผู้ที่ไม่ได้รับวัคซีนโรคบาดทะยักตามจำนวนที่กำหนดภายในเวลา 48 ชั่วโมงหลังจากได้รับบาดเจ็บ ขอแนะนำการให้วัคซีนต้านพิษเชื้อบาดทะยักนี้แก่ผู้ที่มีความเสี่ยงในการได้รับบาดเจ็บสูงซึ่งไม่ได้รับวัคซีนอย่างครบถ้วนด้วยเช่นกัน ควรตรวจสอบเพื่อความแน่ใจว่าหญิงที่ตั้งครรภ์ได้รับวัคซีนสร้างภูมิคุ้มกันนี้ครบตามจำนวน การที่มารดามีภูมิคุ้มกันนั้นสามารถป้องกันโรคบาดทะยักในทารกแรกเกิดได้
วัคซีนนี้เป็นวัคซีนที่ปลอดภัย รวมถึงการใช้ในระหว่างการตั้งครรภ์และในผู้ที่ติดเชื้อเอชไอวี/เอดส์ การเกิดรอยแดงหรือความเจ็บปวดที่ตำแหน่งการฉีดวัคซีนพบได้ในคนจำนวน 25% ถึง 85% การมีไข้ ความรู้สึกเหนื่อยล้าและการปวดกล้ามเนื้อเล็กน้อย พบได้คนจำนวนต่ำกว่าหนึ่งเปอร์เซนต์ ภาวะปฏิกิริยาการแพ้รุนแรงพบได้ต่ำกว่าหนึ่งคนจากผู้ได้รับวัคซีนจำนวน 100,000 คน
วัคซีนสูตรผสมที่มีวัคซีนโรคบาดทะยักรวมอยู่ด้วยนั้นมีหลายชนิด เช่น DTaP และ Tdap ซึ่งประกอบด้วย โรคคอตีบ, วัคซีนโรคบาดทะยักและวัคซีนโรคไอกรน และ DT และ Td ซึ่งประกอบด้วยโรคคอตีบและวัคซีนโรคบาดทะยัก วัคซีน DTaP และ DT ควรให้แก่เด็กที่อายุต่ำกว่าเจ็ดขวบและวัคซีน Tdap และ Td ควรให้แก่เด็กที่อายุตั้งแต่เจ็ดขวบขึ้นไป ตัวอักษร d และ p ที่เป็นอักษรตัวพิมพ์เล็กนั้นหมายถึงวัคซีนโรคคอตีบและโรคไอกรนที่มีความเข้มข้นต่ำกว่า
การใช้วัคซีนโรคบาดทะยักในสหรัฐอเมริกาเป็นครั้งแรกนั้นเกิดขึ้นเมื่อราวปี 2483 การใช้วัคซีนนี้ส่งผลให้อัตราของโรคบาดทะยักลงลดถึง 95% วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนนี้อยู่ที่ระหว่าง 0.17 ถึง 0.65 เหรียญสหรัฐฯ ในประเทศสหรัฐอเมริการาคาของวัคซีนโรคบาดทะยักนี้อยู่ที่ระหว่าง 25 ถึง 50 เหรียญสหรัฐฯ ต่อหนึ่งเข็ม
แอร์โรว์ โคตรคนธนูมหากาฬ

แอร์โรว์ โคตรคนธนูมหากาฬ  เป็นภาพยนตร์ชุดทางโทรทัศน์อเมริกัน เขียนบทและอำนวยการสร้างโดยเกรก เบอร์ลันติ, มาร์ก กุกเกนไฮม์ และแอนดรูว์ ไครส์เบิร์ก เผยแพร่ออกอากาศที่ช่องเดอะซีดับเบิลยู โดยเริ่มออกอากาศในสหรัฐอเมริกาตั้งแต่วันที่ 10 ตุลาคม พ.ศ. 2555 เป็นต้นมา ซี่รี่ส์ชุดนี้นำแสดงโดย สตีเฟน อาเมลล์ มีพื้นฐานเรื่องมาจากตัวละครของดีซีคอมิกส์ที่ชื่อ กรีนแอร์โรว์ ตัวละครสวมชุดเขียวที่ใช้ธนูต่อสู้กับเหล่าอาชญากร ซึ่งสร้างสรรค์โดยมอร์ต ไวซิงเงอร์ และจอร์จ แพปป์ 
"แอร์โรว์ โคตรคนธนูมหากาฬ" เป็นซีรีส์ที่ได้รับความนิยมอย่างสูงและประสบความสำเร็จจนกลายเป็นจุดเริ่มต้นของซีรีส์อื่นๆจากค่าย DC Comics เช่น "เดอะแฟลช วีรบุรุษเหนือแสง", "เลเจนด์ออฟทูมอร์โรว์ รวมพลคนเหนือมนุษย์" และ "Supergirl"
ดีเวาร์เมนต์

ดีเวาร์เมนต์  เป็นวงบรูทัลเดทเมทัลจากแดลลัส, เท็กซัส, สหรัฐอเมริกา ก่อตั้งขึ้นในปี 1995 วงได้แตกออกเป็น 3 ครั้ง โดยมีแบรด "ฟินเซอร์" (Brad Fincher) เป็นสมาชิกเพียงคนเดียวที่ยังคงอยู่ ปัจจุบันสมาชิกประกอบด้วย "รูเบน โรซัส" (Ruben Rosas) "คริส แอนดรูส์" (Chris Andrews) "เดฟ สเปนเซอร์" (Dave Spencer) และ"ฟินเซอร์" ดีเวาร์เมนต์นับว่าเป็นวงบรูทัลเดทเมทัลไม่กี่วงที่มีค่ายทั้ง "บรูทัลแบรนด์ส", "ยูไนเต็ดกัทเทอรัล", "คอร์ฟส์กริสเติล" และล่าสุดคือ "รีแลพส์เรคเคิร์ดส์" (Relapse Records) นอกจากนี้วงยังอัดเสียงกับค่ายเพลงอื่นอีกด้วย
วงขึ้นชื่อในเรื่องของความก้าวร้าวกว่าเดทเมทัลทั่วไป ด้วยเสียงร้องคำรามที่เข้มข้นมากกว่า การทำเสียงกรีดร้องต่ำ และจังหวะที่เข้าเบสมากกว่าปกติ ดีเวาร์เมนต์นับเป็นหนึ่งในวงบุกเบิกแนวย่อย "บรูทัลเดทเมทัล" ดีเวาร์เมนต์ยังนับเป็นวงที่ได้รับความนิยมมากที่สุดวงหนึ่งในแนวเพลงนี้ 
นับตั้งแต่วงก่อตั้ง ดีเวาร์เมนต์ได้ออกเดโม "Impaled" และอัลบั้ม "Molesting the Decapitated" ก่อนวงแตกเนื่องจากนักร้องนำรูเบน โรซัส ติดคุก จนมีข่าวในเวลาต่อมาว่าได้มีการรวมวงอีกครั้งหนึ่งในระหว่างที่โรซัสติดคุก โดยมีการออกอัลบั้มรวมเพลง "1.3.8." ซึ่งเปิดตัวในปี 2000 ในเวลาต่อมาก็ได้ออกอัลบั้มอีกในปี 2002 จนกระทั่งการรวมวงครั้งที่ 3 ในปี 2005 ทั้งหมดนี้เองดีเวาร์เมนต์ได้ออกสตูดิโออัลบั้มทั้งหมด 3 อัลบั้ม ซึ่งได้แก่ "Butcher the Weak", "Unleash the Carnivore" และ "Conceived in Sewage" 2 ดีวีดีและ 1 อัลบั้มรวมเพลง
ท่าอากาศยานฟูกูเอะ

ท่าอากาศยานฟูกูเอะ  (IATA: FUJ, ICAO: RJFE) เป็นท่าอากาศยานระดับสามในญี่ปุ่น ตั้งอยู่ที่เมืองโกโต จังหวัดนางาซากิ ทางตะวันตกของเกาะคีวชู ประเทศญี่ปุ่น เนื่องจากตั้งอยู่ใกล้เมืองฟูกูเอะ บางครั้งอาจเรียกอีกชื่อหนึ่งว่า ท่าอากาศยานโกโต-ฟูกูเอะ
ฟุตบอลโลก 2018 รอบคัดเลือก โซนแอฟริกา

ฟุตบอลโลก 2018 รอบคัดเลือก โซนแอฟริกา เป็นการแข่งขันฟุตบอลในทวีปแอฟริกาเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลแอฟริกา โดยโซนแอฟริกาได้รับโควตาทั้งหมด 5 ทีม
รูปแบบการแข่งขัน ประกาศออกมาเมื่อวันที่ 14 มกราคม พ.ศ. 2558 โดยแบ่งเป็นรอบแพ้คัดออก 3 รอบ และรอบแบ่งกลุ่ม ต่อมาในเดือนกรกฎาคม พ.ศ. 2558 ทางฟีฟ่าได้ลดจำนวนรอบแพ้คัดออกเหลือเพียง 2 รอบ
รูปแบบการแข่งขัน.
รูปแบบการแข่งขันเป็นไปดังนี้
การจัดอันดับ.
มีทั้งหมด 54 ทีมที่เข้าร่วมการแข่งขัน แต่ซิมบับเว ได้ถอนตัวออกจากการแข่งขันเมื่อวันที่ 12 มีนาคม พ.ศ. 2558
การจัดอันดับทีม อยู่บนฐานของอันดับโลกฟีฟ่าในเดือนกรกฎาคม พ.ศ. 2558 (แสดงในวงเล็บ) จับสลากการแข่งขันวันที่ 25 กรกฎาคม พ.ศ. 2558 ที่ประเทศรัสเซีย
ปฏิทินการแข่งขัน.
กำหนดการแข่งขัน เป็นไปดังนี้
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
รายชื่อภาพยนตร์ที่สร้างจากสิ่งพิมพ์ของมาร์เวลคอมิกส์

มาร์เวลคอมิกส์ เป็นสำนักพิมพ์ของหนังสือการ์ตูนอเมริกันและสื่อที่เกี่ยวข้อง โดยมีตัวละครฮีโรที่มีชื่อเสียง เช่น สไปเดอร์-แมน, ไอรอนแมน, ฮัลค์, ธอร์, กัปตันอเมริกา, แบล็คแพนเธอร์, ดอกเตอร์สเตรนจ์, แอนท์-แมน, วูล์ฟเวอรีน, แดร์เดวิล และ เดดพูล และทีมเช่น อเวนเจอร์ส, X-เม็น, แฟนแทสติกโฟร์และการ์เดียนส์ออฟเดอะกาแล็กซี่ ตัวละครส่วนใหญ่ของมาร์เวลปรากฏอยู่ในจักรวาลร่วมสมมติ สถานที่ส่วนใหญ่คล้ายกับสถานที่ในชีวิตจริง ตัวละครหลักหลายตัวอาศัยอยู่ในนครนิวยอร์ก
ภาพยนตร์ที่ดัดแปลงจากทรัพย์สินของมาร์เวลคอมิกส์ ประกอบด้วย ภาพยนตร์ฉายเป็นตอนในโรงภาพยนตร์, ภาพยนตร์คนแสดงและภาพยนตร์แอนิเมชัน, โฮมวิดีโอและภาพยนตร์โทรทัศน์
ภาพยนตร์คนแสดง.
From Marvel imprints.
"The Men in Black" was originally published by Aircel Comics, until the company was bought out by Malibu Comics.
แก๊งซ่าท้าประดิษฐ์

แก๊งซ่าท้าประดิษฐ์  เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับวิทยาศาสตร์ จัดพิมพ์ด้วยระบบภาพสี และมีฉบับลิขสิทธิ์ภาษาไทย โดยสำนักพิมพ์นานมีบุ๊คส์
เนื้อเรื่องย่อ.
พบกับชมรมการประดิษฐ์แห่งโรงเรียนฟ้าใส จากแก๊งซ่าท้าทดลอง! เป็นเรื่องราวของเด็กประถมชาวเกาหลีชื่อฟุกุและเพี่อนๆและคนรอบตัวของเขา